Читали?http://www.iltasanomat.fi/ulkomaat/kuka-haluaa-venalaisen-vaimon-kelvoton-ja-kompleksinen-suomalaismies/art-1288414394845.htmlKuka haluaa venäläisen vaimon? Kelvoton ja kompleksinen suomalaismies!Venäläisnaisia pitäisi suojella, etteivät he erehtyisi menemään naimisiin suomalaisten miesten kanssa, kirjoittaa Nadja Karhunen venäjänkielisessä Novosti Helsinki -lehdessä.Karhusen mukaan suurin osa niistä suomalaisista miehistä, jotka ottavat itselleen venäläisen vaimon, ovat jollain tapaa kelvottomia.- Alemmuuskompleksi asuu heissä. Riippumattomat, itsenäiset ja vaativat suomalaisnaiset eivät edes harkitse näitä miehiä aviomiehekseen. Niinpä nämä suomalaismiehet ottavat itselleen venäläisen vaimon, Karhunen kirjoittaa.- Sen jälkeen nämä miehet olettavat naivisti, että sen "kauniin ja halvan tavaran" voi sysätä helposti jonnekin nurkkaan, sitten kun venäläinen nainen ei enää miellytä tai kun isäntä itse on pahalla tuulella - sillä olihan se sentään hän, joka raahasi tuon naisen sivilisaation pariin, ja siitä hyvästä nainen saa alistua, kestää hänen mielenliikkeitään ja usein jopa väkivaltaa, Karhunen kuvailee.Karhunen korostaa kirjoituksessaan, että hän arvostaa erittäin paljon Suomea ja suomalaisia. Siitä huolimatta hän on kuitenkin vakuuttunut, että vain harvat suomalais-venäläiset liitot onnistuvat.Mahdollisuus tällaisen liiton onnistumiseen on Karhusen mukaan lähinnä vain silloin, jos venäläinen nainen on jo kypsissä keski-iän kymmenissä.- Venäläisnaiset ovat siihen ikään mennessä kehittäneet itselleen sellaisen pitkämielisyyden, että heidän mielestään suomalaisen kanssa avioituminen on sittenkin pienempi kahdesta pahasta.Onnistunut liitto voi syntyä Karhusen mukaan myös silloin, jos venäläisnainen tutustuu suomalaiseen mieheen pikku hiljaa työn merkeissä. Tällöin nainen voi ihastua mieheen tämän liikemieskykyjen, täsmällisyyden ja päämäärätietoisuuden ansiosta.- Silloin venäläinen nainen menee mielellään hänen kanssaan naimisiin, silkasta kunnioituksesta, mikä on erittäin tärkeää harmonisen avioliiton luomisessa.Tästä huolimatta Karhunen haluaisi varoittaa kaikkia venäläisnaisia, jotka harkitsevat suomalaisen miehen ottamista.- Haluaisin sanoa heille, älkää kiiruhtako, sillä aika on paras apu hyvän valinnan tekemisessä. Ajatelkaa järjellä ja kuunnelkaa intuitiota, sillä jos suomalainen mies etsii tarkoituksella vaimoa juuri Venäjältä, saattaa olla, että hänessä on jotain sellaista, miksi hän ei kelpaa oman maansa kaunottarille.